Βελουτέ σούπα με κουνουπίδι και καπνιστό τυρί
Το κουνουπίδι γίνεται υπέροχη βελουτέ σούπα που εκτός από καθημερινό πιάτο σερβίρεται και ως πρώτο, σε ένα πιο επίσημο γεύμα.
1 κουτ. σούπας βούτυρο αγελαδινό, 1 ξερό κρεμμύδι, ψιλοκομμένο, 900 γρ. κουνουπίδι, χωρισμένο στα μπουκετάκια του, 1 πατάτα, σε μικρά καρέ, 700 ml νερό, 400 ml φρέσκο γάλα, πλήρες, Αλάτι, φρεσκοτριμμένο πιπέρι , 100 γρ. τυρί καπνιστό, σε μικρά καρέ, φύλλα φασκόμηλου για το σερβίρισμα
Για την βελουτέ σούπα με κουνουπίδι και καπνιστό τυρί ζεσταίνουμε το βούτυρο σε μια κατσαρόλα, σε δυνατή  φωτιά, και σοτάρουμε για 3-4 λεπτά το κρεμμύδι, το κουνουπίδι και την πατάτα.Ρίχνουμε το νερό και το γάλα.Αλατοπιπερώνουμε και, όταν πάρει βράση, μετριάζουμε τη φωτιά και μαγειρεύουμε για 15.Πολτοποιούμε τη σούπα με ραβδομπλέντερ (ή τη λιώνουμε σε δόσεις στον πολυκόφτη)  μοιράζουμε σε μπολάκια ή βαθιά πιάτα και σερβίρουμε.Μοιράζουμε το καπνιστό τυρί και σκορπίζουμε σε κάθε μερίδα λίγα φύλλα φασκόμηλου.
Γάλα,Κουνουπίδι,Τυρί